**ZEMES DAĻAS BRĪVĪBAS IELĀ 11A, DOBELĒ, DOBELES NOVADĀ**

**APBŪVES TIESĪBAS IZSOLES NOTEIKUMI**

1. **Vispārīgie noteikumi**

Šie izsoles noteikumi (turpmāk - Noteikumi) nosaka kārtību, kādā tiek piešķirta Dobeles novada pašvaldībai (turpmāk - Pašvaldība) piederoša zemesgabala Brīvības ielā 11A, Dobelē, Dobeles novadā ar kadastra apzīmējumu 46010032015, daļas 2918 m2 platībā ( pielikumā zemesgabala robežu plāns) apbūves tiesība publiskas autostāvvietas izveidei.

**2.** **Zemesgabala raksturojums**

  2.1. Zemesgabals ar kadastra apzīmējumu ar kadastra apzīmējumu 46010032015, Brīvības ielā 11A, Dobelē, Dobeles novadā (turpmāk - Zemesgabals) ir daļa no neapbūvēta zemesgabala 2918 m2 platībā.

2.2. Saskaņā ar Dobeles novada teritorijas plānojumu 2013.-2025. gadam, Zemesgabals atrodas jauktas centra apbūves teritorijā un tā noteiktais lietošanas mērķis - publiska autostāvvieta lietošanas mērķa kods“1105”.

2.3. Nosacījumi: ne vēlāk, kā līdz 2022.gada 31.maijam uzsākama publiskas autosstāvvietas ierīkošana, ceļa servitūta nodibināšana un Zemesgabalam piegulošās teritorijas labiekārtošana. Inženierbūve- autostāvvieta jānodod ekspluatācijā līdz 2023. gada 31.maijam.

**3.** **Īpašuma tiesības**

  3.1. Zemesgabals ierakstīts Dobeles pilsētas zemesgrāmatas nodalījumā Nr.546 ar kadastra Nr. [46010032015](https://www.kadastrs.lv/properties/search?cad_num=46010032015&login_latvija_lv=False) uz Pašvaldības vārda.

  3.2. Lietu tiesības, kas apgrūtina Zemesgabalu, saskaņā ar ierakstu zemesgrāmatas nodalījumā, kā arī Ģenerālplānā ar savietotu inženiertīklu iezīmētie apgrūtinājumi.

**4.** **Zemesgabala** **apbūves tiesības piešķiršanas pamatprincipi**

4.1. Zemesgabala apbūves tiesības piešķiršanas veids – Zemesgabala apbūves tiesības piešķiršana mutiskā izsolē ar augšupejošu soli.

4.2.  Apbūves tiesības piešķiršanas mērķis – publiskas autostāvvietas izveide, nodrošinot piekļuves tiesību daudzdzīvokļu dzīvojamo māju Uzvaras ielā 8A un Muldavas ielā 12, Dobelē, Dobeles novadā.

4.3. Apbūves tiesības līguma termiņš – 20 gadi.

4.4. Izsoles sākumcena – apbūves tiesības maksa gadā bez pievienotās vērtības nodokļa (turpmāk-Sākumcena) 300 euro.

4.5. Izsoles solis - 100 euro.

4.6. Dalības maksa - 50 euro.

4.7.Drošības nauda- 30 euro.

4.8. samaksas termiņš 2021.gada 29.jūnijs.

4.7. Pašvaldība publicē sludinājumu par Zemesgabala apbūves tiesības izsoli (turpmāk – sludinājums) vietējā laikrakstā “Zemgale” un Pašvaldības oficiālajā tīmekļvietnē [www.dobele.lv](http://www.dobele.lv).

**5.** **Pieteikšanās termiņš**

  Izsoles dalībnieks (turpmāk-Dalībnieks) uz Zemesgabala apbūves tiesības izsoli var pieteikties līdz **2021.gada 14.jūnijam.**

**6.** **Izsoles rīkotājs**

  Izsoli rīko Pašvaldības Nekustamo īpašumu iznomāšanas komisija (turpmāk-Komisija) **2021.gada 16.jūnijā plkst. 16.00** Brīvības ielā 15, Dobelē, Dobeles novadā lielajā zālē 3.stāvā.

**7.** **Dalībnieku pieteikšanās kārtība**

7.1. Dalībnieks ar elektroniski drošu parakstu, personīgi vai pa pastu Brīvības iela 15, Dobele, Dobeles novads, LV-3701 vai [www.apic@dobele.lv](http://www.apic@dobele.lv) (tālrunis 63707249) iesniedz pieteikumu un maksājumu dokumentus par samaksāto dalības maksu un drošības naudu, ieskaitot to Pašvaldības norēķinu kontā LV94UNLA0050014267180 vai LV28HABA0001402050427.

7.2. Dalībniekam ir tiesības iepazīties ar Pašvaldības rīcībā esošiem Zemesgabala dokumentiem, kuri raksturo tā tehniskos rādītājus, kā arī saņemt nepieciešamo informāciju par Zemesgabalu.

**8. Izsoles kārtība**

8.1. Izsole notiek, ja uz izsoli ieradies viens izsoles Dalībnieks.

8.2. Ja uz izsoli reģistrējies tikai viens Dalībnieks, izsoli atzīst par notikušu un Zemesgabala apbūves tiesību piešķir vienīgajam Dalībniekam par izsoles sākumcenu, kas ir paaugstināta par vienu izsoles soli.

8.3. Dalībnieks, kas ieguvis apbūves tiesību, 3 dienu laikā pēc izsoles samaksā 10% no nosolītās maksas, kā arī papildus vienreizēju maksājumu 157.30 par Zemesgabala novērtējumu.

8.4. Samaksātā drošības nauda un avansa maksājums tiek ieskaitīti maksā par apbūves tiesību.

**9. Izsoles rezultātu apstiprināšana un līguma par apbūves tiesības piešķiršanu slēgšana**

9.1. Dobeles novada dome kārtējā domes sēdē apstiprina izsoles rezultātus.

9.2. Viena mēneša laikā pēc izsoles rezultātu apstiprināšanas izsoles Dalībnieks paraksta līgums par apbūves tiesības piešķiršanu.

9.3. Ja izsoles Dalībnieks līgumu neparaksta, tad samaksātā nauda atgriezta netiek

  Domes priekšsēdētājs A.Spridzāns